
A rádiótávbeszéló kifejezések gyakorlására szolgáló multimédia alapú oktatócsomag

Mai társadalmunk egyik legfontosabb eleme a multimédia és felhasználása. Az ezredfordulót követően egyre több területen kezdték alkalmazni az elektronikus ismertterjesztést, legyen annak oktatási, munkaügyi vagy szórakoztatási célja.
Dolgozatom elkészítésének kezdetekor egy olyan multimédia alapú oktatócsomag fejlesztését tűztem ki célul, amely hozzájárul a rádiótávbeszélő kezelői ismeretek gyakorlásához, fejleszti és segíti felhasználóját a légiforgalmi irányítói eljárások alatt használt szabvány kifejezések elsajátításában.
Az ACKnowledge ezen célok elérése érdekében ötvözi a multimédia által biztosított oktatási technikákat a légiforgalomban használatos rádiólevelezői ismeretekkel, magasan megnövelve ezzel is tanulási folyamat hatékonyságát. A felhasználókat különböző témakörök segítik a kifejezések megértésében és gyakorlásában.
Úgy gondolom, az alkalmazás számos területen felhasználható: az irányítóképzéstől, egészen az aktív szolgálatot teljesítő légiforgalmi irányítók szaktudásának szinten tartásáig.



